ભાવનગર એરપોર્ટ પર ગુરુવાર રાત્રે અંદાજે દોઢ થી બે વાગ્યાની આસપાસ ફરજ પરના સુરક્ષા કર્મચારીને દીપડો જોવા મળ્યો હતો. આથી તેણે અન્ય કર્મચારીઓને ચેતવ્યા હતા. દીપડો દિવાલ કુદીને અંદર આવ્યો હતો. જોકે થોડા સમયમાં જ તે દીવાલ કુદીને પાછો જતો રહ્યો હતો. શિકારની શોધમાં આ રીતે જંગલી પ્રાણી માનવ વસાહતમાં આવીને શિકાર કરે છે. ત્યારે આ મામલે એરપોર્ટ ઓથોરિટીએ વનવિભાગને જાણ કરી હતી. વનવિભાગની ટીમે એરપોર્ટ પહોંચીને સમગ્ર વિસ્તારની તપાસ હાથ ધરી હતી. જોકે દીપડો હાથ લાગ્યો ન હતો.